text: جنوب مشرقی خلیج بنگال اور آس پاس کے علاقوں میں 80-90 کلو میٹر فی گھنٹے کی رفتار سے ہوائیں چل رہی ہیں جو 100 کلو میٹر فی گھنٹے کی رفتار تک پہنچ سکتی ہیں۔ اس بات کا قوی امکان ہے کہ 30 اپریل کی صبح سے جنوب مغربی خلیج بنگال میں ہواؤں کی رفتار 120-130 کلو میٹر فی گھنٹے تک پہنچ سکتی ہے اور 145 کلو میٹر کی رفتار سے ہوا کے جھکڑ چل سکتے ہیں۔ اس کے علاوہ خلیج بنگال سے متصل مغربی وسطی علاقے میں شمالی تمل ناڈو اور پڈو چیری اور جنوبی آندھرا پردیش کے علاقوں میں پہلی مئی کو ہوا کی رفتار 135 کلو میٹر فی گھنٹہ تک پہنچ سکتی ہے۔